text: [{"text_idx": "#000004", "text": "Ezam Noor berkata, Zairil Khir Johari mempunyai semua kemudahan yang diperlukan untuk menjawab sebarang dakwaan secara terbuka."}, {"text_idx": "#000006", "text": "Semalam, Zairil yang juga naib pengerusi DAP Pulau Pinang mengeluarkan surat tuntutan kepada Naib Pengerusi PRM Pulau Pinang Ravinder Singh dan dua individu lain atas dakwaan dikatakan \u201cpalsu dan fitnah\u201d terhadapnya dalam klip video yang disiarkan di media sosial."}, {"text_idx": "#000007", "text": "Menyifatkan ancaman saman fitnah itu sebagai \u201cangkuh\u201d, Ezam berkata, dakwaan Ravinder membabitkan kepentingan awam dan \u201cseharusnya dijawab dengan hujah politik\u201d."}, {"text_idx": "#000008", "text": "\u201cPRM kesal dengan budaya politik saman menyaman yang semakin berleluasa akhir-akhir ini. Parti politik besar dan pemimpin besar yang tentunya dengan sumber dana besar menggunakan khidmat peguam yang mahal untuk menutup mulut lawan politik,\u201d kata Ezam dalam kenyataan."}, {"text_idx": "#000009", "text": "\u201cZairil yang juga seorang ahli politik yang mewakili sebuah parti politik yang sah, dan lebih lagi mempunyai kedudukan dalam kerajaan negeri, mempunyai segenap kemudahan yang ada untuk menjawab dakwaan Ravinder juga secara terbuka."}, {"text_idx": "#000010", "text": "\u201cApakah kerajaan madani itu bermakna menutup ruang berhujah secara terbuka dan mempamerkan keangkuhan dengan kuasa dan wang yang ada menggunakan jalan menekan dan menyaman pihak lawan?\u201d"}, {"text_idx": "#000011", "text": "Dalam surat tuntutannya, Zairil meminta Ravinder, aktivis warisan Khoo Salma Nasution, dan penerbit video, Zaidi Dali, memohon maaf dan menarik balik kenyataan \u201cpalsu dan memfitnah\u201d yang dibuat oleh mereka."}, {"text_idx": "#000012", "text": "Antara kenyataan dalam video itu mendakwa Zairil menyalah guna kuasa dengan memberikan kontrak kepada sebuah syarikat persendirian, kata pembantu Zairil, Farid Maulud."}, {"text_idx": "#000013", "text": "Bagaimanapun, Zaidi telah menarik balik kenyataannya dan memohon maaf secara terbuka, sementara Ravinder dan Khoo diberi tempoh 14 hari untuk menarik balik kenyataan itu atau berdepan tindakan saman fitnah, kata Farid."}, {"text_idx": "#000014", "text": "Ravinder semalam mengesahkan menerima surat tuntutan itu dan berkata, ia akan dibalas peguamnya."}, {"text_idx": "#000015", "text": "\u201cPerkara ini berkait dengan kepentingan awam dan kebebasan bersuara,\u201d katanya."}, {"text_idx": "#000019", "text": "Fitnah ceramah politik di masjid, Fahmi Fadzil saman tiga individu"}, {"text_idx": "#000020", "text": "Wanita rugi lebih 31,000 tertipu e-mel saman trafik PDRM"}, {"text_idx": "#000022", "text": "Gugur semua kes \u2018pendakwaan terpilih\u2019 ke atas pemimpin PN, gesa Hamzah"}, {"text_idx": "#000023", "text": "Tindakan tegas jika kempen, konvoi selepas 12 tengah malam ini"}, {"text_idx": "#000025", "text": "Pas ingatkan ahli, pemimpin jangan sanggah keputusan parti \u2013 Tuan Ibrahim"}, {"text_idx": "#000026", "text": "Polis Sabah bagi 30% diskaun saman trafik terpilih sempena Awal Muharram pada 27 hingga 29 Julai"}, {"text_idx": "#000027", "text": "Sabah police giving 30% saman discount, July 27-29"}]